ועדת הכלכלה, כנסת 20, פרוטוקול מספר 484>, 2017-03-22 10:45

איתן כבל: ברשותכם, אני עובר להצעה השלישית לסדר-היום: הקמת ועדת משנה לבחינת התנהלות הבנקים והגופים המוסדיים בהעמדת אשראי ללווים מסוימים, בהתאם לסעיף 109 לתקנון הכנסת.

איתן כבל: חברי הכנסת, אני מציע לחברי הכנסת שבראש הוועדה תעמוד חברת הכנסת איילת נחמיאס רבין.

איתן כבל: איילת, בבקשה.

איילת נחמיאס ורבין: תודה רבה.

איילת נחמיאס ורבין: האמת שהייתי מאוד מתוחה סביב העניין הזה כי אני חשבתי שבאמת יש עניין אמיתי שהכנסת תעסוק בסיפור הזה.

איילת נחמיאס ורבין: אומנם העליתי את זה למליאה כעניין שקשור והצגתי את זה סביב הסיפור של אליעזר פישמן.

איילת נחמיאס ורבין: אבל אני חושבת שלאורך השנים האחרונות אנחנו רואים את המורכבות והבעייתיות שמתלווה לחלק מההלוואות שמעמידים הבנקים.

איילת נחמיאס ורבין: זה נכון גם לגבי המשקיעים המוסדיים.

איילת נחמיאס ורבין: כמה ימים אחרי שאני הובלתי את ההצעה לסדר במליאה שבמקור היתה בקשה לוועדת חקירה פרלמנטרית, התברר שיוסי גרינפלד צפוי לקבל מחיקה של 93% של חובות.

איילת נחמיאס ורבין: אחד הדברים המורכבים והמעניינים סביב הסיפור הזה הוא שהעמדת אשראי היא באמת מנוהל עסקים תקין של משק וכלכלה מתפתחים.

איילת נחמיאס ורבין: אבל סביב סיפורים רבים אתה רואה איפה היתה האפליה הבוטה והקשה בין אותם לווים מסוימים, נקרא להם - אני פשוט לא מחבבת את המילה "טייקונים", לא בטוחה שנשתמש בה פה הרבה בוועדת המשנה, לווים מסוימים זה הגדרה טובה - לעומת אותו חייב אנונימי.

איילת נחמיאס ורבין: חייב אנונימי, אגב, אנחנו תמיד חושבים על הבן-אדם, והרבה פעמים יושבים כאן סביב השולחן אנשים שחוו דברים כאלה בעתיד בעצמם, ואני לאו דווקא מדברת עליהם.

איילת נחמיאס ורבין: זה גם יכול להיות בעל העסק הקטן והבינוני שאנחנו עוסקים בו הרבה שלא יצליח לקבל אשראי בבואו לבנק.

איילת נחמיאס ורבין: ויותר מכך, כשיהיה יום גשום אף אחד לא יהיה שם כדי לתת לו יד ולהוציא אותו מהמצב הקשה שאליו הוא נקלע.

איילת נחמיאס ורבין: שוק האשראי במדינת ישראל מתפתח בקצב מטאורי ממש, ולכן אנחנו חייבים להידרש לשאלה איך מטופלות הלוואות מסוג מסוים לעומת הלוואות מסוג אחר.

איילת נחמיאס ורבין: יותר מכך, אחד הדברים הלא פשוטים, ואני באמת עוקבת אחרי זה עוד הרבה לפני שהייתי בכנסת, אחד הדברים המעניינים, חבר הכנסת כבל, ואני כבר אודה לך כמובן על הבעת האמון, הוא שקורה שלווים מסוימים מגיעים אל עברי פי פחת - זה קורה, אין מה לעשות.

איילת נחמיאס ורבין: אבל מה מדהים לראות?

איילת נחמיאס ורבין: איך נוהגים בהם באותה נקודת זמן, כמה זמן לוקח להגיד: תראו, אין מה לעשות.

איילת נחמיאס ורבין: כלו כל הקיצין, והנה אנחנו הולכים ודורשים את חובנו.

איילת נחמיאס ורבין: מה קורה עם השעבודים שלהם?

איילת נחמיאס ורבין: כשאתה משעבד את הבית שלך, אם אתה חס וחלילה לא תעמוד במשכנתא שלך, מה אני אומר לך?

איילת נחמיאס ורבין: אלוהים יהיה בעזרך כי הבנק לא יהיה שם כדי לעזור לך.

איילת נחמיאס ורבין: אני שמגיעה מהמגזר העסקי וחושבת שיציבות פיננסית זה דבר מאוד מאוד חשוב, רואה בוועדה הזו לא רק כלי חשוב - שימוע כמו שאתה הצלחת להטביע את חותמך כבר - לא רק בלחפש איפה אין רגולציה, אלא באמת להציף את הדברים האלה ולדבר על אותה תרבות ארגונית שפשטה, ובאמת מייצרת בעייתיות ברמות כאלה, בעיקר ברמה של האמון במערכת הבנקאית והפיננסית.

איילת נחמיאס ורבין: לצד הבנקים, ואני מודה לך על כך שהסכמת והבנת שגם הגופים המוסדיים צריכים להיות בסיפור, הם, אגב, פנו אליי מלכתחילה ואמרו שהם גם רוצים מקום ליד השולחן - - -

יעקב פרי: בנק ישראל מתנגד?

איילת נחמיאס ורבין: לוועדת המשנה בנק ישראל לא יכול להתנגד.

איילת נחמיאס ורבין: הוא היה יכול להתנגד לוועדה - - -

יעקב פרי: לא, אני שואל.

איילת נחמיאס ורבין: כבר אענה לך על השאלה.

איילת נחמיאס ורבין: הגופים המוסדיים הם גורם מאוד מאוד קריטי כי לצד הבנקים התפתחו לנו בנקים חדשים, בנקים משמעותיים וגדולים.

איילת נחמיאס ורבין: כשאנחנו מדברים על הר הכסף, אנחנו יודעים על מה אנחנו מדברים.

איילת נחמיאס ורבין: לכן, צריך גם לתת להם את המקום ליד השולחן כדי לראות איך הם מתמודדים עם הסיטואציות האלה כי גם הם היום נותנים הלוואות למשקי בית באמצעות כל מיני חברות בת.

איילת נחמיאס ורבין: במענה לשאלתו של חבר הכנסת פרי חברי - בנק ישראל יכול היה להתנגד ככל שרצה לאותה ועדה מיוחדת שהיתה אמורה להיות מוקמת על ידי יושב-ראש הכנסת, יושב-ראש הקואליציה, וגם חבר הכנסת פולקמן שהציעו אותה כשאני באתי למליאה וביקשתי להקים ועדת חקירה פרלמנטרית שזה אחד מהכלים הפרלמנטריים שעומדים לרשותנו.

איילת נחמיאס ורבין: אני אמרתי אתמול לנגידה, ואני כמובן עדיין מצפה, וועדת משנה, כפי שאתה יודע, היא ככל ועדה אחרת בכנסת.

איילת נחמיאס ורבין: מצופה מהם שיתוף הפעולה.

יעקב פרי: לא.

יעקב פרי: מה שמצופה אני יודע.

יעקב פרי: אני שואל מה עמדתם.

איילת נחמיאס ורבין: עמדתם היתה - אני אומר את זה בצורה דיפלומטית - - -

אני אגיד לך, כי אם הם לא מתנגדים אז אני מודאג.

אם הם מתנגדים סימן שהוועדה הזו טובה.

איילת נחמיאס ורבין: הם מתנגדים.

יפה מאוד, קיבלנו את התשובה.

איילת נחמיאס ורבין: התשובה היא שהם מתנגדים.

יעקב פרי: יפה, זה מה ששאלתי.

יעקב פרי: הוא אשר שאלתי.

איילת נחמיאס ורבין: אבל אתה מכיר אותי שאני דיפלומטית ואני חשה שזהו מעמד חגיגי.

יעקב פרי: לחברים את יכולה להגיד את האמת.

איילת נחמיאס ורבין: חברי, אני אומר לכם את זה בצורה פשוטה.

איילת נחמיאס ורבין: המפקחת על הבנקים והנגידה התנגדו התנגדות תקיפה לוועדה.

יעקב פרי: יפה, אלה דיבורים.

איילת נחמיאס ורבין: אתה יודע שלוקח לי זמן עד שאני חוזר לשב"כ.

איילת נחמיאס ורבין: ההתנגדות שלהם היתה תקיפה למרות, למרות, שלי היה חשוב שהם יידעו שהכוונה שלנו היא באמת להוביל את זה כשימוע כמו שעשה חבר הכנסת כבל, ואתה היית שותף לזה בצורה מאוד משמעותית בנושא הקטל בדרכים, וגם חבר הכנסת חאג' יחיא.

איילת נחמיאס ורבין: אני חושבת שהוא הכניס כלי פרלמנטרי שלא היה בפרלמנט, וזו היתה המטרה שלי כי זה נושא שדנים בו כל כך הרבה.

איילת נחמיאס ורבין: צריך לדון בו בצורה מעמיקה ולראות מה התובנות שלנו מהדבר הזה, מה מטופל ומה לא מטופל, מה צריך להיות מטופל באמצעות רגולציה ומה לא צריך להיות באמצעות רגולציה.

איילת נחמיאס ורבין: השיח הזה הוא שיח חשוב.

לא רק לדון, עצם זה שהם יידעו שיש מעקב.

איילת נחמיאס ורבין: נכון, נכון.

איתן כבל: איילת, נא לסיים.

איתן כבל: אני רוצה לסכם.

איילת נחמיאס ורבין: אני מסיימת כמובן.

איילת נחמיאס ורבין: לכן, אני רוצה להודות לחבר הכנסת כבל.

יעקב פרי: אדוני היושב-ראש, לפני ההודיה, האם אני יכול עוד שאלה קטנה?

איתן כבל: בבקשה - שתיים.

יעקב פרי: האם בכוונת ועדת המשנה לטפל רק במה שמוגדר חובות בעייתיים או בכלל נושא האשראי?

איילת נחמיאס ורבין: זאת שאלה מאוד מאוד טובה.

איילת נחמיאס ורבין: אני לא מכוונת למקומות הפופוליסטים, אני מכוונת למקומות אמיתיים שבהם אנחנו נבחן סיטואציות.

איילת נחמיאס ורבין: יכול להיות שאנחנו נצא מהטסט-קייסים המפורסמים והמוכרים יותר, אבל המטרה היא באמת לנסות ולהבין איך דואגים לשוויוניות גדולה יותר במתן אשראי.

איילת נחמיאס ורבין: אבל בעיקר, יענקל'ה, במצבים הקשים ביותר שאנשים מגיעים אל עברי פי פחת - איך מטפלים בהם אז.

אם נטפל באשראי הכללי והכול, בסוף עוד ועדת כספים ירצו את הוועדה.

איילת נחמיאס ורבין: לא.

איילת נחמיאס ורבין: אני מוכרחה להגיד - אומנם חבר הכנסת גפני לא נמצא פה, ואין אומרים שבחו - אבל הוא נתן את ברכתו.

איילת נחמיאס ורבין: הוא גם עזר לי בתוך התהליך של ניהול ההתנגדויות.

איילת נחמיאס ורבין: לסיום, אני מוכרחה להגיד לכם, מעבר לתודות, ותודות לחבריי גם שנשארו כאן כדי להיות אתי ברגע הזה, אני חושבת שהתערבות - -

יעקב פרי: אולי נשארנו כדי להתנגד.

איילת נחמיאס ורבין: אני מקווה שאתה בכל זאת לא תתנגד.

איילת נחמיאס ורבין: אבל אני רוצה לומר לכם, ההתנגדות הרגולטורים היתה מדאיגה בעיניי בעיקר בהיבט של כלי הפיקוח שאנחנו אמורים להיות.

איילת נחמיאס ורבין: חבר הכנסת כבל, כל פעם שמבכים את זה עוסקת רק בחקיקה ורק בזה ולא עוסקת בעבודת הפיקוח, אז הנה דוגמה למקום שבו טבעי שהכנסת תתערב באלמנט הפיקוח, ולעומת זאת הרגולטורים חשבו שהם צריכים להתערב בעניין הזה.

איילת נחמיאס ורבין: אני מודה לך על האמון שלך.

איילת נחמיאס ורבין: לא מובן מאליו בעיניי.

איילת נחמיאס ורבין: ככלל ועדות משנה זה באמת דבר כבד משקל, ואני יודעת איזה חשיבות אתה מייחס לזה.

איילת נחמיאס ורבין: תודה מקרב לב מראש למנהלת הוועדה ולצוות המדהים שלה כי אני יודעת שאנחנו לא יכולים לעשות את בלעדיכם.

איילת נחמיאס ורבין: וכמובן אם יורשה לי גם להודות לצוות שלי המאוד יקר שליווה אותי גם ברגעים המורכבים של ניהול המשא-ומתן הפוליטי הזה.

איתן כבל: מי בעד הקמת הוועדה והעמדת איילת נחמיאס לעמוד בראש?

איתן כבל: בעד – פה אחד

יעקב פרי: בעד, ובהצלחה.

איתן כבל: תודה.

איך השם של הוועדה?

איילת נחמיאס ורבין: ארוך.

איתן כבל: ארוך, הקראתי את זה.

איילת נחמיאס ורבין: ועדת משנה לבחינת התנהלות הבנקים והגופים המוסדיים בהעמדת אשראי ללווים מסוימים.

איתן כבל: מי מהחברים, מחברי הוועדה, שירצה לוועדה, מוזמן.

<לאה ורון: מי שיכול להודיע כבר עכשיו - שיודיע.

אני כבר מודיע.

איתן כבל: יעקב אשר הצטרף.

יעקב פרי: אני לא יודע, אני רוצה לבחון.

יעקב פרי: כי העובדה שהייתי יושב-ראש בנק, לא בטוח שזה חכם שאני אתעסק עם זה.

איילת נחמיאס ורבין: אני כבר מראש אומרת שאני מאוד רוצה את מעורבותך.

איזה מזל שלא קיבלתי את העבודה שהציעו לי בדיסקונט.

איילת נחמיאס ורבין: אני חושבת שגם רועי פולקמן - - -

איתן כבל: אני מציע לך לשאול את - - -

עבד אל חכים חאג' יחיא: אני גם מצטרף.

איתן כבל: אוקי.

איילת נחמיאס ורבין: יופי, תודה רבה.

איתן כבל: ברשותכם, אני רוצה לומר את הדבר הבא.

איתן כבל: יש חשיבות רבה לוועדת המשנה הזו כי העניין הזה שאם משקי הבית חורגים במאה שקל, כל העולם ובניו עליו, וכבר מתקשרים אליך מההנהלה המרכזית והם משגעים לך את הראבק, מה שנקרא.

איתן כבל: מצד שני, אנשים פה במיליארדים, לא במאה שקלים, לא במאתיים שקל, לא שהבנק יקרוס אם המאה או מאתיים שקלים האלה, פה הוא לא ייתן לו - - -

עבד אל חכים חאג' יחיא: היו לי מקרים שהייתי בבנק ופנו אליי לדבר עם המנהל כדי שייתן להם מאה שקל.

איתן כבל: נכון.

איתן כבל: ופה מאות מיליונים זורמים להם בנחל ככה חופשי.

עבד אל חכים חאג' יחיא: עם המושג היפה הזה של "תספורת".

איילת נחמיאס ורבין: פוני.

איתן כבל: כן, בכלל.

איתן כבל: אבל אני כבר אומר לך גברתי, אני מאוד מבקש שתהיי מדויקת בדיוני הוועדה על הנושאים שעליהם נתנו לך את כתב המינוי וההסמכה.

איילת נחמיאס ורבין: אני מאוד אשתדל.

איתן כבל: אני רק רוצה להזכיר לגברתי שהנהלת הוועדה גם כך קורסת תחת העבודה, להתייחס בכל הכבוד והרצינות, ואני מתכוון לזה.

איתן כבל: דבר נוסף, אין דיונים של ועדות משנה על דיוני מליאת הוועדה.

איתן כבל: חשוב שהדברים האלה ייאמרו.

איילת נחמיאס ורבין: ברור.

איתן כבל: שיהיה לך בהצלחה מעומק הלב.

איתן כבל: נושא חשוב מהמדרגה הראשונה.

איילת נחמיאס ורבין: תודה רבה.

בהצלחה.

איתן כבל: תודה רבה לכם.

איתן כבל: הישיבה נעולה.